cyanic-selkie/wikianc huggingface dataset:
Anssi Koivuranta
Anssi Koivuranta (født 3. juli 1988 i Kuusamo) er en tidligere finsk kombinertløper, nå skihopper. Han måtte gi seg med kombinert på grunn av ryggproblemer, men har ikke utelukket å vende tilbake til kombinertsporten.
Han debuterte i verdenscupen bare 15 år gammel i mars 2004. Senere samme sesong fikk han en bronsemedalje i junior-VM i Stryn. I desember 2004 fikk han sin første plassering blant de ti beste i verdenscupen. I januar 2005 oppnådde han en tredjeplass i Sapporo, og stod for første gang på seierspallen.
Under OL 2006 i Torino var Koivuranta med på å ta bronse for Finland i lagkonkurransen. Året etter, under VM 2007 i Sapporo, opplevde han sitt hittil beste mesterskap med gull i lagkonkurransen og bronse i normalprogrammet. Senere i sesongen ble han juniorverdensmester.
Etter at han ble spesialhopper i sesongen 2010/11 har han en 1.-plass fra Innsbruck som sin beste verdenscupplassering.
Koivuranta vant sitt første verdenscuprenn i spesielt hopp i Innsbruck 4. januar 2014.
Pasuruan
Pasuruan er en by i provinsen Øst-Java på Java i Indonesia. Befolkningen anslås (2014) til 191 494 innbyggere.
Den er omkranset av, men administrativt forskjellig fra, Pasuruan Regency. Byen er om lag 65 kilometer sørøst for Surabaya. Byen ble særdeles viktig i den nederlandske kolonitiden for de mange store omliggende sukkerrørplantasjer og sine sukkerfabrikker.
Byen er inndelt i fire distrikter (kecamatan): : Bungulkidul, Gadingrejo, Panggungrejo, og Purworejo.
Probolinggo
Probolinggo er en by i provinsen Øst-Java på Java i Indonesia. Befolkningen anslås (2005) til 181 700.
We’re a Happy Family
We're a Happy Family er et tributealbum til The Ramones fra 2003. Produsert av Rob Zombie og Johnny Ramone.
The Amazing Race 7
The Amazing Race 7 er den syvende sesongen av den amerikanske realityserien The Amazing Race. Den syvende The Amazing Race fulgte elleve lag, med et pre-eksisterende forhold, i et kappløp rundt i verden.
Fårevejle Kirkeby
Fårevejle Kirkeby er en liten by på Nordvest-Sjælland med 731 innbyggere (2013). Byen er naboby til Fårevejle Stationsby og befinner sig i Odsherred kommune, Region Sjælland.
I krypten under Fårevejle kirke ligger en kiste med Jarlen av Bothwells jordiske levninger.
The Amazing Race 7
Ekteparet Uchenna & Joyce Agu vant den syvende sesongen av The Amazing Race.
Produksjon
Den syvende sesongen av The Amazing Race strakk seg 64 000 km gjennom ti land på fem kontinenter i løpet av 29 dager. Innspillingen begynte 20. november 2004 og var ferdig 19. desember 2004. Kappløpet besøkte fem land som tidligere ikke var besøkt: Peru, Chile, Botswana, Tyrkia og Jamaica. I tillegg ble Puerto Rico, et selvstyrt amerikansk territorium i Karibia, besøkt for første gang.
Denne sesongen var den første til å ikke reise jorden rundt ved å enten reise kontinuerlig øst eller vest og krysse hver meridian. Når lagene reiste så langt øst som India, vendte de tilbake til USA ved å reise vestover gjennom Europa og Karibia. Reisruten gir inntrykk av at de reiste i en stor sirkel.
Straffen for å komme på sisteplass i en ikke-elimineringsetappe, ble endret denne sesongen. I tillegg ved å bli fratatt alle pengene de hadde spart opp i løpet av kappløpet og at de måtte starte neste etappe uten penger, ble lagene også fratatt eiendelene sine bortsett fra passene og reisedokumentene sine og klærne de hadde på seg. De fikk heller ikke lov til å tigge etter penger under Pit-Stop. Etter at neste etappe startet, kunne de tigge etter penger og klær, også fra de andre lagene.
Den tredje etappen av kappløpet inneholdt en vanskelig Veisperringsoppgave, der en person fra hvert lag måtte spise 1,8 kilo med kjøtt og organer. Fire personer valgte å avslutte spiseoppgaven: Rob, Meredith, Deana og Patrick; det høyeste antallet noensinne til å trekke seg fra en oppgave i en etappe. Selv om det ikke ble vist eller sendt på TV eller DVD, valgte Patrick å avslutte Veisperringsoppgaven, men bestemte seg senere for å fullføre den. Den sendte delen viste Patrick spise og fullføre kjøttmåltidet uten å få en fire timers tidstraff.
Programleder Phil Keoghan møtte lagene ved Pit-Stop midtveis i den åttende etappen for å overlevere dem neste ledetråd. Dette var første gangen at lagene sjekket inn til Pit-Stop for å bli overlevert neste ledetråd, og at de fikk overlevert neste ledetråd av Phil Keoghan.
Casting
Søknadsfristen for å delta i den syvende sesongen av The Amazing Race gikk ut 11. august 2004.
Uchenna & Joyce var opprinnelig planlagt til å delta i den sjette sesongen, men ble kuttet i siste øyeblikk før kappløpet startet i Chicago.
Joyce Agu har tidligere spilt i TV-serien Star Trek: The Next Generation som Ensign Gates (kreditert som Joyce Robinson), en bakgrunnskarakter som loset romskipet «USS Enterprise-D». Amber Brkich hadde tidligere deltatt i Survivor: The Australian Outback og Rob Mariano deltok i Survivor: Marquesas før de begge ble invitert tilbake for å konkurrere i Survivor: All-Stars. Rob havnet på andreplass og Amber vant sesongen. Rob ble senere invitert tilbake for tredje gang for å delta i Survivor: Heroes vs. Villains og en fjerde gang for å delta i Survivor: Redemption Island, som Rob til slutt vant. Rob og Ambers bryllup ble sendt på CBS. Brian Smith har senere spilt i The Big Bang Theory som Pennys gløgge venn Zach.
Rob & Amber og Uchenna & Joyce deltok igjen i den første All-Stars-sesongen, der lag fra den første sesongen til den tiende sesongen deltok for andre gang.
Markedsføring
Travelocity overtok som hovedsponsor i The Amazing Race etter American Airlines og Royal Caribbean International. Foruten turer, gav Travelocity en spesialpremie på US$20 000 i feriepenger som ble vunnet av Ron & Kelly i den niende etappen etter en samsvarende merking på bunnen av en hagegnom.
Premier
Premiene ble gitt til laget som kom på førsteplass i de respektive etappene, hvis ikke annet ble oppgitt. Alle reisepremiene ble sponset av Travelocity.
Etappe 1 (USA → Peru)
I sesongens første veivalg, måtte lagene velge mellom Rope a Llama (Ta en lama) eller Rope a Basket (Ta en kurv). I Rope a Llama, måtte lagene fange to lamaer og føre dem til innhegninger. Når lamaene var innhegningene, ville gjeteren gi dem neste ledetråd. I Rope a Basket, måtte lagene ta på seg luer og poncho, for deretter å ta hver sin kurv på ryggen som inneholdt 15 kg blålusern og bære dem 1 km til butikken Tienda Victoria Valdivia for å få neste ledetråd.
Tilleggsoppgaver:
Etappe 2 (Peru → Chile)
I sesongens første veisperring, måtte et lagmedlem pusse fem par sko og tjene S/.1 per skopuss. Når de hadde tjent 5 sol, måtte de komme seg til skopusserforeningens hovedkontor for å få neste ledetråd i bytte mot 5 sol. I denne etappens veivalg, måtte lagene velge mellom Shop (Shoppe) eller Schlep (Slepe). I Shop, måtte lagene dra til Mercado Central og finne restauranten Donde Augusto, hvor de fikk en handleliste av kokken. Så måtte de ut på markedet og kjøpe de fem ingrediensene som stod på handlelisten og levere dem til kokken, som ville gi dem neste ledetråd. I Schlep, måtte lagene dra til Libreria Chilena. Der fikk de en tralle og måtte levere 180 bøker til The Library of Congress. Når bøkene var levert og plassert i en hylle, ville de få neste ledetråd.
Etappe 3 (Chile → Argentina)
I denne etappens veivalg, måtte lagene velge mellom «padle eller pedal» (Paddle or Pedal). I Paddle, måtte lagene, sammen med tre profesjonelle roere, rafte 11 km ned elven. Når de var ferdige, ville de få neste ledetråd. I Pedal, måtte lagene sykle 11 km langs en skinnegang. Når de var i mål, kunne de hente neste ledetråd. I denne etappens veisperring, måtte ett lagmedlem spise 1,8 kilo med tradisjonell argentinsk måltid, som inneholdt ribbe fra ku, svinepølse, blodpølse, kutarm, kujur, en hel nyre fra ku og deler av en spyttkjertel fra ku. Når maten var spist opp, ville de få neste ledetråd.
Etappe 4 (Argentina)
I denne etappens veisperring, måtte et lagmedlem delta i en tradisjonell gauchoøvelse. Lagmedlemmet måtte ri rundt en rekke tønner, og så måtte de treffe en ring med en pinne på slutten av løypen. Klarte de det på under 40 sekunder, ville de få neste ledetråd. I denne etappens veivalg, måtte lagene velge mellom Shipwreck (Skipsvrak) eller Island (Øy). I Shipwreck, måtte lagene lete gjennom et område på 18 km² fylt med skipsvrak etter et bestemt skipsvrak, ved hjelp av et 30 år gammelt bilde av båten. Når lagene fant skipsvraket, ville de få neste ledetråd. I Island, måtte lagene, med hjelp av kart, dra 6 km gjennom elvedeltaet til San Antonio-elva for å finne en øy og neste ledetråd.
Etappe 5 (Argentina → Sør-Afrika)
I sesongens første snarvei, måtte lagene dra til Orlando kjøletårn, og komme seg til toppen av kjøletårnet. Der måtte de balansere over en smal hengebru, 30 etasjer over bakken. Når laget hadde krysset broen, ville laget vinne snarveien. I denne etappens veivalg måtte lagene velge mellom Tunnel eller Stamme. I Tunnel måtte lagene dra til Wild Caves i Krugersdorp. Der måtte de rapellere 13 meter ned i en underjordisk hule og lete etter neste ledetråd. I Stamme måtte lagene dra til kulturlandsbyen Lesedi i Lanseria, der fem stammer (Basotho, Ndebele, Pedi, Xhosa og Zulu) var representert. Der fikk lagene utdelt 6 tradisjonelle gjenstander, der fem av gjenstandene hørte til stammene i landsbyen. De måtte leveres til stammene som eier dem, i bytte mot halskjede. Når lagene hadde fått fem halskjeder, ville de få neste ledetråd. I denne etappens veisperring, måtte et lagmedlem lete gjennom markedet og kjøpe fem gjenstander som senere skulle leveres til et lokalt barnehjem.
Etappe 6 (Sør-Afrika → Botswana)
Tilleggsoppgave:
Peru under Panamerikanske leker 1951
Peru under Panamerikanske leker 1951. Peru deltok i de første Panamerikanske leker som ble arrangert i Buenos Aires mellom 25. februar og 3. mars 1951. Peru kom på sjuendeplass med to gull-, fem sølv- og sju bronsemedaljer.
The Amazing Race 7
Etappe 8 (Botswana → India)
I etappens første veisperring, måtte et lagmedlem lete gjennom 600 metallbokser etter neste ledetråd. I etappens første veivalg, måtte lagene velge mellom Solid (Fast) eller Liquid (Flytende). I Solid, måtte lagene måtte lagene dra til et kullager. Der måtte de knuse kullet og fylle opp to sekker til de veide til sammen 80 kilo. Så måtte de bruke trehjulsykkel til å frakte kullet til K.K. Jaiswal Charcoal Merchants for å få neste ledetråd. I Liquid, måtte lagene dra til Sharma Tea Corner. Der måtte de finne en tevogn og dytte den til kontorbygget Nagar Nigam. Inne i kontorbygget måtte de gjennomsøke bygget etter fem ansatte og servere en kopp te i bytte mot et visittkort. Når de hadde fått fem visittkort, måtte de trille vognen tilbake og levere kortene for å få neste ledetråd.
I andre del av denne etappen, var sesongens andre snarvei. I denne snarveisoppgaven, måtte lagene dra til tempelet Kailashoham Gaure Shwar Mahadev Mandri og gjennomføre et hinduistisk rituale: De måtte barbere hodet. Når begge på laget var skallet, vant de snarveisoppgaven. I etappens andre veivalg, måtte lagene velge mellom Trunk (Snabel) eller Dunk. I Trunk, måtte lagene dra til gamlebyen, velge en 270 kg tung elefant av teak og frakte dem 800 m til Shri Kunj Bihari-tempelet. Når elefanten var levert, ville presten gi dem neste ledetråd. I Dunk, måtte lagene til et veveri. Der måtte lagene farge 25 hvite tøystoff til de fant en med deres neste ledetråd påskrevet. I etappens andre veisperring, måtte et lagmedlem kuske en kamel to runder rundt en bane for å få neste ledetråd.
Tilleggsoppgaver:
Etappe 9 (India → Tyrkia)
I denne etappens veivalg, måtte lagene velge mellom Columns (Søyler) eller Kilos (Kilo). I Columns, måtte lagene dra til reservoaret Binbirdirek. Der måtte de bruke et rutenett med koordinater til fire av søylene, som hadde tall på seg. Etter å ha funnet søylene måtte lagene dra opp en boks fra brønnen og vha tallene fra søylene måtte de finne kombinasjonen for å åpne den og få ut neste ledetråd. I Kilos, måtte lagene dra til Yeni Cami, et torg ved Yeni-moskeet. Der måtte lagene finne en mann med en kasse med personvekter. Så måtte lagene velge en vekt og veie folk på gaten til de fikk en samlet vekt på 2 500 kilo. Når de nådde 2 500 kilo, ville de få neste ledetråd. I denne etappens veisperring måtte et lagmedlem klatre en 7 meter taustige til toppen av tårnet,der de måtte finne en nøkkel. Så måtte de rapellere ned igjen og låse opp en boks med neste ledetråd inni. Når ledetråden var lest, ville vokteren åpne døren for den andre lagmedlemmet.
Tilleggsoppgave:
Etappe 10 (Tyrkia → Storbritannia)
I denne etappens veivalg, måtte lagene velge mellom Brain (Hjerne) eller Brawn (Muskler). I Brain, måtte lagene ta seg til Londons undergrunnsbane og løse tre forskjellige gåter. Først måtte lagene finne hittgodsavdelingen på Waterloo stasjon for å få første gjenstand. Så måtte de finne «Hammersmiths tre nakne menn»-statuen på Hammersmith stasjon for å får den andre gjenstanden. Deretter måtte de finne ut og dra til Baker Street stasjon, oppkalt etter gaten der Londons mest kjente detektiv, Sherlock Holmes, bodde, og finne statuen av Holmes utenfor stasjonen for å finne tredje gjenstand. Når alle gjenstandene var funnet, måtte lagene dra til 221B Baker Street, der Sherlock Holmes-museet er, og finne en detektiv som ville gi dem neste ledetråd i bytte mot gjenstandene. I Brawn, måtte lagene dra til Battersea Park. Der måtte lagene frakte fem 70 kilos-båter fra en innsjø til lagringsplassen 360 meter unna. Når lagene var ferdige, ville de få neste ledetråd. I denne etappens veisperring, måtte et lagmedlem kjøre en London-buss gjennom en løype uten å treffe kjeglene. Traff de en kjegle, måtte de begynne på nytt. På slutten av løypen måtte de parkere bussen på et markert område for å få neste ledetråd.
Etappe 11 (Storbritannia → Jamaica)
I denne etappens veisperring, måtte et lagmedlem delta i limbodans. Jo lavere man klarte å danse, desto tidligere slapp de inn på neste destinasjon. Hvert trinn tilsvarte tidspunktet de slapp inn på neste destinasjon. De fikk åtte forsøk til å komme så lavt som mulig. I denne etappens veivalg, måtte lagene velge mellom Raft It (Rafte) og Build It (Bygge). I Raft It, måtte lagene rafte 13 km på en tradisjonell bambusflåte med bare en påle å styre med. Når de hadde forsert elva, mottok de neste ledetråd. I Build It, måtte lagene bygge en bambusflåte ved å bruke utstyr som var tilgjengelig. Lagene måtte deretter krysse elva på flåten sin og hente ledetråden på toppen av en bakke, og krysse elva igjen.
Tilleggsoppagve:
Etappe 12 (Jamaica → Puerto Rico → USA)
Tilleggsoppgaver:
Antsirabe
Antsirabe er den tredje største byen på Madagaskar med en befolkning på omtrent 183 000 innbyggere. Byen er hovedstaden i Vakinankaratra-regionen. Antsirabe ligger omtrent 1500 meter over havet, så klimaet er ganske kjølig i forhold til resten av landet.
Byen har dessuten endestasjonen av toglinjen TA (Tananarive-Antsirabe). Linjen har blitt utvidet sørover mot Vinaninkarena, men utvidelsen blir ikke brukt. Nasjonalvei 7 forbinder byen til Antananarivo i nord og Fianarantsoa og Toliara i sør.
Barnehjem
Barnehjemmet Akanisoa (et godt hjem), som blant annet mottar økonomisk støtte av Det Norske Misjonsselskap og SOS-barnebyer, holder til i Antsirabe.
Industri
Antsirabe er hjemmet til Tiko, en større produsent av melk og andre matprodukter, bryggeriet Star Brasseries, tekstilfabrikken Cotona og kornprodusenten Kobama.
Chlorocala conjux
Chlorocala conjux er en bille som hører til gruppen gullbasser (Cetoniinae) i gruppen skarabider (Scarabaeoidea).
Levevis
Larvene utvikler seg i død ved som er angrepet av hvitråte. De voksne billene kommer gjerne til sevjeutfloder og andre steder der søte plantesafter er tilgjengelige.
Utbredelse
Arten er utbredt i Vest-Afrika og Kongo.
Lars Bendik Henriksen
Lars Bendik Henriksen (født 1837, død 1889) var en norsk salmedikter. Man vet lite om ham, men han var mest trolig lærer og handelsmann i Stavanger. Sikkert vet man at han var tilknyttet vekkelsen rundt Lars Oftedal. Henriksen er representert i Norsk Salmebok og Norsk salmebok 2013.
Sidoarjo
Sidoarjo er en by i provinsen Øst-Java på Java i Indonesia. Befolkningen anslås (2005) til 139 200.
Kefir
Kefir er syrnet melk og er en av de eldste surmelkstypene. Den har vært brukt i årtusener. Ordet har opprinnelse fra Kaukasus og betyr behagelig, velsmakende. Kefir og yoghurt stammer fra områdene ved Kaukasus. I Norge lages den vanligvis av kumelk, mens det i Kaukasus blir laget kefir av både av sauemelk og geitemelk. For å sette i gang gjæringsprosessen bruker man kefirkorn.
Melanie Behringer
Melanie Behringer (født 18. november 1985) er en tysk fotballspiller.
Hun representerte Tyskland under Sommer-OL 2016 i Rio de Janeiro, der hun tok gull i kvinnenes turnering.
Taman
Taman kan vise til:
Fiji under Sommer-OL 1992
Fiji under Sommer-OL 1992. Atten sportsutøvere fra Fiji deltok i fire sporter, blant annet friidrett og svømming under Sommer-OL 1992 i Barcelona. De var åttende gangen Fiji deltok i et sommer-OL, de vant ikke noen medaljer.
Arkeologiåret 1522
Arkeologiåret 1522 er en oversikt over blant annet utgravninger, fødte og avdøde personer med tilknytning til arkeologi i 1522.
Can Can (band)
Can Can var et norsk rockeband som eksisterte fra 1983 til 1987. Bandet ble etablert av Anne Grete Preus og Per Vestaby, som hadde spilt sammen i Veslefrikk. Bandet hadde skiftende medlemmer på gitar.
Bandet fikk Spellemannprisen 1984 i klassen rock for sin første plate.
Balzer Jacobsen
Balzer Jacobsen var lagmann på Færøyene fra 1655 til 1661.
Acetyl
Acetyl eller acetylgruppen er en funksjonell gruppe som kan innå i organiske forbindelser. Den består av en karbonylgruppe som binder en metylgruppe. Den andre frie bindningen hos karbonylgruppen kan anvendes for å binde til et annet stoff, om dette er et hydrogenatom fås acetaldehyd (etanal), om det er en metylgruppe fås keton.
Acetylgruppen inngår eksempelvis i acetylsalisylsyre.
| C=O | CH3
The Song Ramones the Same
The Song Ramones the Same er et nordisk tributealbum til The Ramones som ble utgitt 15. april 2002; ettårsdagen for Joey Ramones død.
St. Johanneslogen Capella
St. Johanneslogen Capella er en frimurerlosje i Den Norske Frimurerorden (St. Johannesloge nr. 30), og ble innviet som selvstendig losje den 10. januar 1978 i Namsos. Losjens devise er Natur Relgion Styrke. Capella ble opprinnelig innviet i november 1934 som en deputasjonslosje under St. Johanneslogen Nordlyset i Trondheim, med rett til å foreta innvielser i I º, og senere også II º.
1934 ble Namsos Broderforening etablert. De leide lokaler av Namsos Athenæum i Namse gaten. Byen ble lagt i grus av tyske bombefly 20. April 1940. Først i 1959 kom frimurerne i gang igjen, og da i en liten festsal i kjelleren på Grand Hotell Bondeheimen. Namsos Athenæum reiste sitt nye bygg i Sverresgate i 1957 hvor frimurerne fikk leie lokaler. I november samme år ble Namsos Deputasjonsloge, under St. Johanneslogen Nordlyset, høytidelig innviet. Detputasjonslosjen benyttet Athenæums festsal til sine møter. Til hvert møte måtte salen rigges til med gulvbelegg i sort-hvite ruter og øvrig utstyr. Alt måtte igjen fjernes etter møtenes avslutning. Utstyret ble lagret i et lite tilfluktsrom i kjelleren.
Frimurerne i Namsos hadde som mål å få sin egen selvstendig losje, og den drømmen gikk i oppfyllelse i 1978, da St. Johanneslogen Capella ble innviet. I de første årene hadde man litt problemer med å få rigget en sal til bruk i III grad. For å kunne oppta sine brødre i denne grad, tok man turen til Trondheim. Etter hvert fikk man til at arrangement også for III grad i Namsos. Etter en tid ønsket også Odd Fellow å leie lokaler av Namsos Athenæum. Losjene hadde et betydelig arbeid med å sette opp og ta ned sitt utstyr til hvert møte. Derfor var det befriende da losjene ble tilbudt å kjøpe en hel etasje på 450 kvm i Namdal Sparebanksbygg, som ble organisert som et eiersekjonssameie. Arkitekter fra begge ordener arbeidet ut planer for oppdeling og innredning av lokalene. Dagens situasjon representerer derfor et stort fremskritt, der losjen nå, sammen med Odd Fellow, eier sine egne lokaler.
De nåværende lokaler ble innviet i 2006. Innenfor seksjonens 450 kvm er det stor plass til den rituelle virksomhet. Losjesalen fir plass til 100 personer, det er spisesal til 100, og salonger som har 70 bekvemme sitteplasser og kan utvides noe ved behov. Losjene har videre andel i fellesrom som inngangsparti, trapperom, heis, tekniske rom og sanitæranlegg. Det er rikelig og velholdt uteareal og gode parkeringsforhold. Losjene har gjennom dette prosjektet fått til en løsning som vurderes som meget god i overskuelig fremtid. Og den har latt seg realisere gjennom det mangeårige og gode samarbeid mellom frimurerne og brødrene i Odd Fellow-losjen i Namsos.
Seksjonen for losjeaktiviteter er på 450 kvm eies 50 prosent av St. Johanneslogen Capella og 50 prosent av Odd Fellow i Namsos. Samarbeidet om fellesutgifter er organisert gjennom Sparebankbygg ESEK, hvor losjene har 12,7 prosent. Det dekker utvendig vedlikehold, VVS, adgangskontroll, forsikring, vaktmestertjenester, snørydding etc.
Losje Capella har også en egen leieavtale for 30kvm lager i underetasjen.
St. Johanneslogen Capella er underlagt Trondhjems Provincialloge.
Heinrich Ernst Schirmer
Heinrich Ernst Schirmer (født 27. august 1814 i Leipzig, død 6. september 1887 i Giessen) var en tyskfødt arkitekt som virket i Norge fra 1838 til 1883.
Schirmer studerte ved kunstakademiet i Dresden 1831–1834 og kunstakademiet i München 1834–1837.
Han var engasjert i en rekke prosjekter i Norge, som ved Det kongelige slott i Christiania, byggingen av en rekke kirker og monumentale bygg i byen, og ikke minst ved restaureringen av Nidarosdomen i Trondhjem. Mari Hvattum beskriver Schirmer som den kanskje viktigste arkitekt i Norge på 1800-tallet.
Schirmer i og rundt Christiania
Etter en studiereise til Italia i 1837 kom Schirmer, på oppfordring av professor I.C. Dahl, til Norge og ble ansatt som slottsarkitekt Linstows assistent i Christiania i 1838 og medvirket blant annet til innredning og utsmykning av Det kongelige slott.
Schirmer var uvanlig produktiv og medvirket til en rekke monumentale bygg i Christiania. Blant disse var det moderne Botsfengselet (1843–1851), hvor han fikk innført vannklosetter på alle cellene (Slottet fikk dette først i 1906). Schirmer medvirket også til Gaustad sykehus (1847–1855), St. Olavs kirke (som senere ble den katolske domkirken i Oslo, 1852–1856), Tangen kirke (1854) i Drammen, Vestre Aker kirke (1853–1855), Østre Aker kirke (1857–1860), Rikshospitalet (1874–1883), og hovedbygningen til Nasjonalgalleriet (sammen med sønnen Adolf Schirmer, 1879–1881).
Schirmer oppførte dessuten en rekke sveitservillaer, og bidro sterkt til å utbre sveitserstilen i Norge.
Schirmer og Wilhelm von Hanno
Schirmer gikk i kompaniskap med arkitekten Wilhelm von Hanno i årene 1853–1864, og sammen utførte de blant annet Norges første jernbanestasjoner langs Hovedbanen (1853–1854) og Kongsvingerbanen (ferdig i 1863). Trestasjonene deres fikk stor innflytelse på trearkitekturen i distriktene. De utførte også en rekke andre oppdrag, blant annet en serie militære bygninger på Akershus festning (1858–1870). Schirmer og von Hanno leverte forslag til bygning for Stortinget ved konkurransen i 1857. Forslaget hadde tårn som andre av Schirmers bygg og ble dårlig mottatt. Bjørnstjerne Bjørnson var ikke nådig mot Schirmers «Tydske Stiil» og ønsket et bygg uten tårn. Den senere kong Carl 15 mente forslaget lignet for mye en kirke og kunne komme til å overskygge slottet.
Schirmer og von Hanno tegnet Trefoldighetskirken i Oslo etter et forelegg av Alexis de Chateauneuf, ferdig 1858. Kirkegata 24, forretningsbygg for Den Norske Creditbank, og en hotellbygning i Dronningens gate 13 sto ferdig i 1860. Schirmer og von Hanno tegnet i tillegg Reitgjerdet sykehus for spedalske, senere Reitgjerdet asyl i Trondheim som sto ferdig året etter. De tegnet også vinterhave og havesalong til Rød herregård ved Halden. Samarbeidet brøt sammen i 1864 da von Hannos utkast vant arkitektkonkurransen om Grønland kirke. Etter dette fortsatte Schirmer på egen hånd med en rekke byggverk i Christiania og andre byer i Norge. Blant annet tegnet han Hamar domkirke.
Schirmers arkitekturbegavelse, kombinert med en usedvanlig arbeidskapasitet og evne til å finne rasjonelle løsninger, gav originale bidrag til arkitekturhistorien og vakte internasjonal oppmerksomhet. Hans siste prosjekt var Ullevål sykehus, som ble oppført etter hans anvisninger etter hans død 1887.
Schirmer og Nidarosdomen
Den 27-årige Schirmer ble i 1841 engasjert for å utrede reparasjoner og restaurering av Nidarosdomen, som på dette tidspunkt var i en elendig forfatning. Schirmers første planer ble skrinlagt av kostnadshensyn, men han utviste et sterkt engasjement for saken over de neste tiårene. I 1859 utgav han sammen med historikeren Peter Andreas Munch et plansjeverk over Nidarosdomen, noe som førte til fortgang i saken og til endelig oppstart av restaureringen under Schirmers ledelse 1869. Imidlertid møtte hans kunstneriske tilnærming til restaureringen sterk kritikk fra antikvarisk hold, og han ble allerede i 1871 erstattet som domkirkearkitekt av Christian Christie.
De siste årene
I 1883 var Schirmers oppdrag som arkitekt for den norske stat over. Han var da nærmere 70 år, hadde nedsatt syn og var uten muligheter til egen inntekt. Han søkte Stortinget om en mindre statspensjon, men dette ble avslått. Både regjeringen og flere enkeltpersoner forsøkte å påvirke Stortinget, men uten hell. Schirmer forlot derfor Norge og slo seg ned i Tyskland hvor han døde i Giessen noen år senere.
Utmerkelser
Schirmer var æresmedlem av Christiania Kunstforening. Han ble utnevt til ridder av St. Olavs Orden i 1860. Schirmers gate på Kalvskinnet i Trondheim ble oppkalt etter han i 1899.
Familie
Schirmer var gift to ganger, første gang i Christiania i 1843 med Sophie Ottilia Major (1821–1861), datter av Robert Gonsalvo Major og Benedicte Sophie Weidemann. De fikk sønnene Herman Major Schirmer og Adolf Schirmer. Han giftet seg andre gang i Tyskland i 1879 med Amalie Charlotte Louise Weber.
Wahoo
Wahoo kan blant annet vise til:
EM i friidrett 1994 – Maraton menn
De offisielle resultatene ved øvelsen Maraton herrer ved EM i friidrett 1994 i Helsingfors, Finland som ble avholdt 14. august.
Terje Ness og Knut Hegvold representerte Norge. Terje Næss kom på 24.-plass og Knut Hegvold ble nummer 43.
Mahmoud Ahmed Sherifo
Sherifo var utenriksminister (1993–1994), innenriksminister (2000–2001) og visepresident til februar 2001. Han ledet arbeidet med å forberede valg, men dette ble dårlig mottatt av president Isaias Afewerki og Sherifo ble avsatt. Sherifo ble arrestert i september 2001. Han har vært fengslet siden, sammen med andre dissentere tilhørende gruppen G-15.
Surabaya
Surabaya er Indonesias nest største by og er hovedstad i provinsen Øst-Java. Surabaya ligger ved den nordøstlige kysten av Java ved munningen av elven Mas på vestsiden av Madurastredet. Som den viktigste havneby og kommersielle senter i den østlige del av Indonesia har Surabaya vokst til å bli en av de største byene i Sørøst-Asia. Surabaya har (2017) en befolkning på over 3 millioner og inkluderer man nærliggende bystrøk så huser området minst 5 millioner mennesker.
Miranda Schmidt-Robben
Miranda Schmidt-Robben (født 13. desember 1986 i Klijndijk) er en nederlandsk tidligere håndballspiller, som spilte på kant for de nederlandske klubbene Emmen & Omstreken og Vlug & Lenig, de tyske klubbene og Bad Wildungen, samt det nederlandske kvinnelandslaget.
Surabaya
Byens navn stammer fra to ord, sura eller suro (haj) og baya eller boyo (krokodille).
Surabaya er den viktigste havnebyen og det kommersielle senteret på østre del av Java. I havnebyen er det store skipsverft, og tallrike skoler som utdanner folk til nautiske yrker. Hovedbasen for den indonesiske marine ligger i Surabaya. De fremste eksportprodukter som blir utskipet er sukker, tobakk og kaffe.
Javanesere dominerer bybildet i Surabaya, men her finnes også store grupper av maduresere, tionghoa-kinesere og arabere. Siden tidlig på 1900-tallet har det vært et jødisk samfunn i Surabaya, dette samfunnet driver den enaete synagogen i Indonesia.
Steinsskogen gravlund
Steinsskogen gravlund er hovedkirkegården for Østre Bærum og ligger mellom Gamle Ringeriksvei og Ankerveien. Den ble innviet i 2002.
Le Havre
Byen ble grunnlagt i 1517 som Franciscopolis etter Frans I av Frankrike, og senere fikk den navnet Le Havre-de-Grâce. Le Havre betyr havnen. Etter invasjonen av Normandie i 1944 ble byen massivt bombet. 5 000 ble drept og 12 000 hjem ble helt ødelagt.
Restaureringen 1945-1964
Etter krigen begynte arbeidet med å gjenoppbygge byen. Arbeidet med bykjernen og dens funksjoner for handel, kultur og administrasjon ble gjennomført etter en plan utarbeidet fra 1944 av et team med den modernistiske arkitekten Auguste Perret (1874–1954) som leder.
Arbeidet regnes som enestående fordi det er helhetlig tenkt og gjennomført, etter en plan som både gjenspeiler de historiske sporene etter den gamle byen, og tar i bruk nye ideer om byplanlegging og byggeteknikk. Man tok i bruk prefabrikkerte elementer, faste modulstørrelser (en modulenhet utgjorde 6,24 m) og en målrettet bruk av betongkonstruksjoner.
Saint-Joseph-kirken ble innviet i 1964, og avrundet restaureringsperioden.
I juli 2005 ble byplanen oppført på UNESCOs Verdensarv-liste.
Filip V av Frankrike
Filip V av Frankrike (Filip den lange; fransk Philippe V, Philippe le Long; født 1292 i Paris, død 3. januar 1322 i Longchamps) var konge av Frankrike, 1316–1322, konge av Navarra 1316–1322. Andre sønn av Filip IV av Frankrike og Johanna I av Navarra, bror av Ludvig X av Frankrike og Karl IV av Frankrike.
Steve Howard
Steven Howard (født 10. mai 1976 i Durham, England) er en engelsk/skotsk fotballspiller som har spilt for seks engelske klubber. Han spilte sist for Leicester City i Football League Championship, men er for øyeblikket kontraktsløs.
Filip V av Frankrike
I 1307 giftet han seg med Johanna II av Burgund (1292–1330). Hun var datter og arving av grev Otto IV av Burgund. De fikk fire døtre og to sønner:
Steve Howard
Howard har spilt én landskamp, og scoret ett mål, for Skottland B.
Biografi
Steve Howard startet sin fotballkarriere i klubben Tow Law Town i august 1994. Sommeren 1995 gikk han gratis til Hartlepool United, og han var i denne klubben fram til februar 1999 da Northampton Town kjøpte han for £120 000. Han debuterte for Northampton den 23. februar 1999 i en ligakamp mot Walsall, og han fikk med seg tolv ligakamper the Cobblers i siste del av 1998/99-sesongen. Den 27. august 1999 scoret Howard sitt første mål for klubben fra Northamptonshire i en ligakamp mot Lincoln City, og totalt ble det ti ligamål på 41 ligakamper i 1999/00-sesongen.
Den 22. juli 2006, etter å ha laget over 100 klubbmål for Luton, gikk Howard til Derby County for £1 000 000 der han skrev under på en 3-årskontrakt. Han debuterte for the Rams den 6. august 2006 i en ligakamp mot Southampton, og 12. september 2006 scoret han sitt første mål for klubben i en ligakamp mot Wolverhampton Wanderers. Howard fortsatte å score også i de tre neste klubbkampene til Derby og han ble dermed den første Derbyspilleren siden Fabrizio Ravanelli i 2001 som scoret i fire klubbkamper på rad. Totalt ble det 16 ligamål på 43 ligakamper for Derby i hans første sesong i klubben. Han scoret også 3 mål på 8 andre obligatoriske kamper i denne sesongen, og han ble kåret til årets spiller. Howard debuterte i Premier League den 11. august 2007 da Derby spilte 2-2 hjemme mot Portsmouth, mens hans første ligamål i den engelske toppdivisjonen kom den 8. desember 2007 da the Rams tapte 4-1 for Manchester United.
Etter å ha scoret 20 mål på 72 klubbkamper for Derby County ble Howard først lånt ut til Leicester City den 1. januar 2008 og deretter solgt for en sum antatt til £1 250 000 den 3. januar 2008. Han debuterte for the Foxes 1. januar 2008 i en ligakamp mot Queens Park Rangers, mens hans første mål for klubben fra Leicestershire kom 12. januar 2008 da Leicester slo Coventry City 2-0 i en ligakamp.
Kilder
Headline Book Publishing, London. ISBN 978-0-7553-1664-9
Dina
Dina er et kvinnenavn med flere mulige opprinnelser. Det kan være:
Kjente personer med navnet
Personene i listen er ordnet kronologisk etter fødselsår.
Arkeologiåret 1855
Arkeologiåret 1855 er en oversikt over blant annet utgravninger, fødte og avdøde personer med tilknytning til arkeologi i 1855.
Automatisering
Automatisering, eller automasjon, er en prosess med formål å gjøre et fenomen automatisk, slik at det i større eller mindre grad styrer seg selv med liten eller ingen hjelp fra mennesker. For å oppnå dette må det være mulig å påvirke fenomenets atferd, og definere hva som er ønskelig atferd eller tilstand. Fenomenet som automatiseres kalles gjerne en prosess, og påvirkningen (pådraget) skjer via et pådragsorgan.
Keck-observatoriet
Keck-observatoriet, W. M. Keck Observatory, er et observatorium på 4,145meters høyde på Mauna Kea, Hawaii.
Arkeologiåret 1521
Arkeologiåret 1521 er en oversikt over blant annet utgravninger, fødte og avdøde personer med tilknytning til arkeologi i 1521.
Automatisering
Dører som åpnes og lukkes automatisk, blokkeringsfrie bremser ("ABS-bremser") og termostatstyrte varmeovner er eksempler på automatiseringsløsninger som mennesker i den industrialiserte verden omgir seg med til daglig. Moderne industriell virksomhet er også uløselig knyttet til automatisering, i form av automatisk regulerte kjemiske prosesser, sekvensstyrte produksjons- og emballeringsmaskiner (automater), roboter for montasje, lakkering og vedlikehold, systemer for dynamisk posisjonering, autopiloter og utallige andre anvendelser. Automatisering kan også omfatte administrative oppgaver som dokumenthåndtering, informasjonsinnhenting og rapportering.
Styring og regulering
Ethvert automatiseringssystem omfatter muligheter for å påvirke prosessen gjennom ett eller flere pådrag. En skiller imidlertid mellom styring og regulering.
Automatiseringsteknologi
De første automatiseringsløsningene var basert på rent mekaniske prinsipper, som James Watts berømte sentrifugalregulator. Moderne systemer er oftest basert på programmerbare, digitale styringsenheter (PC-er, PLSer etc.) i kombinasjon med elektroniske, elektromekaniske eller pneumatiske sensorer og pådragsorganer. En sensor- eller pådragsenhet kan omfatte et innebygd system for kalibrering, signalbehandling og kommunikasjon. Enhetene i et slikt system kommuniserer gjerne via feltbuss eller industrielt ethernet.
Utdanning
Automatisering er et programområde innen elektrofag og fører frem til automatiseringsfaget, tavlemontørfaget, viklerfaget eller fjernstyrte undervannsoperasjoner.
Automatisering tilbys ved blant annet Åkrehamn Vidaregåande skole, Kuben videregående skole, Ringsaker videregående skole, Raufoss videregående skole. Skogmo videregående skole og Strømmen videregående skole.
Yrkesgrupper
Yrkesgrupper som arbeider med automatisering omfatter elektrikere, automatikere, automatikkmekaniker, prosessoperatører og kybernetikere.
Pokkén Tournament
Pokkén Tournament (japansk: ) er et videoslåssespill utviklet av Bandai Namco Studios og utgitt av The Pokémon Company. Spillet kombinerer spillmekanikken til Bandai Namcos videospillserie Tekken med rollefigurer fra Nintendos mediefranchise Pokémon. Spillet ble utgitt til arkader i Japan i juli 2015, og på verdensbasis til Wii U i mars 2016.
Marmolada
Marmolada i egentlig forstand er en fjellkam som strekker seg 6 km i vest–østlig retning. Kammens høyeste topper er Punta Penia (3343 moh.), Punta Rocca (3309 moh.), Punta Ombretta (3230 moh.) og Pizzo Serauta (3035 moh.). Kammen danner en 2 km lang og opptil 800 m høy bratt fjellvegg mot Val Pettorina i syd. Nordsiden har derimot en mye svakere helning, og her ligger Dolomittenes største isbre, Marmoladabreen eller Ghiacciaio della Marmolada.
Under første verdenskrig passerte sydfronten over Marmolada. De østerrikske forsvarsstyrkene anla i over 2700 meters høyde en «isby», dvs. et flere kilometer langt system av ganger, brakker, kasematter og lagerrom i Marmoladabreens is.
Marmolada i vid forstand er et større område som begrenses av
Dermed omfatter Marmolada i vid forstand de følgende fjellene i tillegg til hovedkammen:
Keck-observatoriet
Keck-observatoriet er et av få markbaserte teleskop som jakter på eksoplaneter. Keck-teleskopet består egentlig av to teleskop, som hver og ett har en diameter på ti meter. Deres fremste styrke er at de kan samhandle og sammen prestere det som tilsvarer et teleskop omtrent på størrelsen av en fotballbane. Den teknikken som gjør sammenslåingen mulig kalles interferometri, og det er takket være den som forskerne har oppdaget steinplaneten rundt Gliese 876. En stor fordel med interferomtri er at den, i tillegg til å gjøre et signal sterkere, også kan gjøre det svakere. Denne bieffekten er til for dempe det blandete lyset fra en stjerne, hvilket gjør det letter å skille ut de objektene som befinner seg nær stjernen. I 2006 ble det utført en kartlegging for å måle støvmengder rundt stjerner, og man håpet da å kunne finne stjerner med liten støvmengde. Disse solsystemene utgjør gode kandidater, ettersom det da er lettere å se eventuelle planeter bak støvet.
Kongsvik
Kongsvik er en bygd i Tjeldsund kommune i Troms og Finnmark, lokalisert på Hinnøya. Bygden har ca. 300 innbyggere, og ligger langs E10 eller Kong Olavs Veg. Kongsvik ligger ved Tjeldsundet og ligger mellom Harstad by (ca. 45 kilometer unna) og Lødingen (ca. 30 km unna). Like ved Kongsvik finner vi fjellet Kongsviktinden (977 moh.) og fjellet Sætertinden (1098 moh.).
Punta Penia
På toppen er det en liten tilfluksthytte, Capanna Punta Penia. Nordøst for toppen ligger isbreen Ghiacciaio della Marmolada.
Punta Penia bestiges enklest fra nord. Med utgangspunkt i bergstasjonen Pian dei Fiacconi krysser man breen Ghiacciaio della Marmolada. Når man nærmer seg toppen, går man opp på nordeggen og følger så denne sørover mot toppen.
Narvik
Narvik (tidligere: Victoriahavn, nordsamisk: , lulesamisk: Áhkánjárgga, kvensk: Victorianhamina ) er tredje største by og kommune i Nordland – og Nord-Norges syvende største by og kommune – etter folketall. Per 1. januar er antall innbyggere i tettstedet Narvik, og i hele kommunen er det ca 22,000 etter sammenslåingen mellom Narvik kommune, Ballangen kommune og deler av Tysfjord kommune. Kommunen ligger i Ofoten, og grenser i sørvest til Hamarøy og i nordvest til Evenes. I nord grenser kommunen til Troms og Finnmark fylke, med kommunene Tjeldsund, Gratangen, Lavangen og Bardu. I sørøst grenser kommunen til de to svenske kommunene Kiruna og Gällivare.
Narvik kommune omfatter også de tidligere kommunene Ankenes (1884–1974), Ballangen (1925–2019) og deler av Tysfjord (1869–2019).
Bergverk har stått sentralt for området som i dag utgjør Narvik kommune. I Ballangen er det spor av bergverk tilbake til 1600-tallet, og utvinning av svovel, kobber, sink og nikkel har gjennom hundreårene satt sitt preg på tettstedet Ballangen og området rundt frem til nedleggelsen av Nikkel og Olivin AS sin produksjon i 2002. Lengst sammenhengende produksjon hadde Bjørkaasens Gruver (1917–1964). I tettstedet Kjøpsvik (tidligere kommunesenter for gamle Tysfjord kommune) utvinner man fortsatt kalkstein til sementproduksjon ved Norcem sitt anlegg (tidligere Nordland Portland Cementfabrik). Bysenteret Narvik har fra 1902 fungert som viktigste havn for utskiping av jernmalm fra LKABs gruver i Kiruna på grunn av helårs isfri havn (i motsetning til Bottenvika). Narvik er havnedistriktet som laster nest mest tonnasje i Norge. Sjø, vei og jernbane gjør byen til et distribusjonsknutepunkt for en rekke handelsvarer. Viktig her er Arctic Rail Express; egne godstog via Sverige. Denne jernbaneforbindelsen har også betydning for turisme – enkelt å reise landeveien til bl.a. hovedstedene i Sverige og Finland.
Narvik er en skoleby, og liker å kalle seg «teknologihovedstad» i landsdelen. Byen har en rekke videregående skoler, og er også universitetsby fra den 1. januar 2016 etter at Høgskolen i Narvik ble en del av Universitetet i Tromsø. Men kommunen har en nedgang i folketallet på omkring 2 % per tiår.
Fra 1976 til 2017 hadde byen en regional flyplass på Framnes, 2 km fra sentrum. Vegstrekningen mellom Narvik by og Harstad/Narvik lufthavn, Evenes ble 57 km etter at Hålogalandsbrua åpnet i 2018. Det går også bussforbindelse dit.
Natur
Narvik har en vakkert beliggende alpinbakke, Fagernesfjellet, hvor det er mulig å stå på ski fra over 1,000 moh til nesten havnivå, omkranset av Ofotfjorden.
Stetind ble for noen år siden kåret til Norges nasjonalfjell, og er modell for kommunevåpenet.
Politikk
Narvik har hatt 21 ordførere siden det første kommunevalget i 1902. 15 av ordførerne kommer fra Arbeiderpartiet. Byen har vært styrt av Arbeiderpartiet kontinuerlig fra 1922 til 2011, og har vært regnet som en bastion for partiet ettersom Arbeiderpartiet i 2011 hadde hatt makten i byen i til sammen 100 år. Sverre Øvergård er ordføreren som har sittet lengst, fra 1953 til 1967. Fra 1988 til 1999 satt Odd G. Andreassen. Karen Margrethe Kuvaas var i 2007 den første kvinnelige ordføreren i Narvik. Under valget i 2011 stilte redaktøren i Fremover, Roger Bergersen som Arbeiderpartiets listetopp, men tapte valget mot en borgerlig koalisjon, med Tore Nysæter (H) som ordfører. Ved valget i 2015 ble Rune Edvardsen (Ap) valgt til ordfører.
Kommunen var en del av Terra-skandalen fra 2007, noe som i ettertid preget både kommuneøkonomien og -politikken, og førte til at Narvik havnet på ROBEK-lista.
Historie
Etter et besøk av det svensk-norsk kronprinsparet Gustav og Victoria på anlegget av Ofotbanen i 1887, ble endepunktet ved fjorden, som lå på gården Narviks grunn kalt Victoriahavn. Da Stortinget vedtok opprettelse av kjøpstaden i 1901, ble Narvik vedtatt som navn på den nye byen.
Rallartiden og pionertiden
Inntil Ofotbanen ble vedtatt bygd, var Narvik kun noen få gårdsbruk. Ved hjelp av britisk kapital ble det igangsatt bygging av en jernbane fra Victoriahamn (som byen ble navngitt) til gruvene i Kiruna. Selskapet rakk bare fullføre noen få kilometer bane før selskapet i 1889 gikk konkurs. Arbeidet ble gjenopptatt etter et vedtak av den svenske og norske stat. Fra 1898 til åpningen den 15. november 1902 var det hektisk aktivitet der flere tusen rallare (anleggsarbeidere) arbeidet hardt i fjellene for å sluttføre jernbanen. Mesteparten av anleggsarbeiderne holdt til i Rombaksbotn, innerst i Ofotfjorden. Ved jernbanens fullførelse, ble Rombaksbotn fraflyttet og Narvik begynte å vokse. I mellomkrigstiden steg folketallet raskt. Byen var stertkt knyttet til verdensøkonomien på grunn av malmeksporten. Derfor ble Narvik hardere rammet av verdenskrisen etter 1929 enn de fleste andre byer.
Slaget om Narvik 1940
Jernmalmen fra Sverige gjorde Narvik til et betydningsfullt strategisk mål for de krigførende land under 2. verdenskrig. Den 9. april 1940 ble byen invadert av ti tyske jagere med 2,000 østerrikske Gebirgsjägere om bord. De norske panserskipene «Eidsvold» og «Norge», som lå på havna, ble begge senket av tyskerne, som deretter okkuperte byen uten motstand fra norske styrker. I to sjøslag den 10. og 13. april 1940 ble hele den tyske invasjonsflåten senket av britiske sjøstridskrefter, og Narvik havn ble omgjort til landets største skipskirkegård.
Deretter tok norske og allierte (britiske, franske og polske) styrker opp kampen for å drive tyskerne ut av byen. Dette lyktes i et felles angrep den 28. mai 1940. Tyskerne ble nå presset til oppholdende strid med svenskegrensen som retrettmål, samtidig ødela tyske bombefly store deler av byen. Gjenerobringen av Narvik ble regnet som de alliertes første seier mot Tyskland og fikk stor internasjonal oppmerksomhet. Utviklingen i krigen mellom Frankrike og Tyskland på kontinentet førte imidlertid til at de allierte trakk seg ut den 9. juni 1940, rett før tyskerne ville ha blitt nødt til å kapitulere eller bli drevet inn i Sverige. Da denne uventede tilbaketrekningen av de allierte styrkene skjedde, ga nordmennene opp å bekjempe tyskerne alene og kapitulerte.
Rudolf Schlichter
Rudolf Schlichter (født 6. desember 1890, død 3. mai 1955) var en tysk kunstner, regnet for en av de viktigste representantene for Neue Sachlichkeit-bevegelsen
Narvik
Slaget om Narvik 1940
Den 11. juli 1954 avduket forsvarsminister Kai Knudsen et monument på Narvik nye gravlund over franske soldater som var falt i slaget om Narvik. Monumentet var utført av billedhugger Per Palle Storm.
Rudolf Schlichter
Schlichter ble født i Calw. Etter en læretid som emaljør i Pforzheim, kom han inn på kunsthåndverkskole i Stuttgart. Deretter dro han til kunstakademiet i Karlsruhe og studerte under Hans Thoma og Wilhelm Trübner.
Narvik
Narvik i etterkrigstiden
Etter krigen ble byen gjenoppbygd og Narvik nøt godt av den internasjonale høykonjunkturen og skatteinntekter fra LKAB. I 1970- og 1980-årene ble byen rammet av nedbemanninger i byens hjørnesteinsbedrifter, LKAB og NSB.
Rudolf Schlichter
Han ble utkalt til militærtjeneste under den første verdenskrig, men saboterte ved å sultestreike. I 1919 dro han til Berlin og meldte seg inn i det tyske kommunistpartiet og «Novembergruppen». Han deltok i et Dadaarrangement i 1920, og livnærte seg stort sett som illustratør for flere magasiner og ukeblader.
Narvik
Narvik i etterkrigstiden
I noen få år i 1950-årene var Narvik den største byen i Nord-Norge.
Vennskapsbyer
Narvik har følgende vennskapsbyer:
Rudolf Schlichter
Et hovedarbeide fra denne perioden er hans Dada Dachstudio (Dada takstudio), en akvarell, som viser en samling figurer på et hustak i en by. Rundt et bord sitter en kvinne og to mannspersoner med flosshatter. En av mennene har en kunstig hånd, og den andre, som også mangler en hånd, ser ved nærmere ettersyn ut til å være en utstillingsdukke. To andre figurer med gassmasker på, kan også være dukker. Et barn er med og holder fram en mugge, og en kvinne som har høye knappestøvler, (Schlichter viste ofte Skofetisjisme) står på en pidestall, der hun gestikulerer på en uforståelig måte.
Han deltok i utstillingen som Neue Sachlichkeit arrangerte i Mannheim Kunsthalle. Arbeidene hans som ble vist, var realistiske, noe som viser eksempelvis i hans Porträt von Margot (Portrett av Margot), en prostituert som ofte sto modell for ham. På bildet står hun i en tom gate og røker en sigarett.
Da Hitler tok makten i Tyskland og gjorde slutt på Weimarrepublikken, ble hans kunstnerkarriere begrenset. Han dro til Stuttgart igjen i 1935, og til München fire år deretter. Arbeidene hans ble erklært entartet og 7 av dem beslaglagt i 1937, og han ble sperret ute fra all offentlig visning i 1939. Atelieret hans ble ødelagt av allierte bomber i 1942.